CELEX: 62019TN0370
Language: fi
Date: 2019-06-19 00:00:00
Title: asia T-370/19: Kanne 19.6.2019 — Espanja v. komissio

5.8.2019   
            
            
               FI
            
            
               Euroopan unionin virallinen lehti
            
            
               C 263/67
            
         
      Kanne 19.6.2019 — Espanja v. komissio
      (asia T-370/19)
      (2019/C 263/72)
      Oikeudenkäyntikieli: espanja
      
         Asianosaiset
      
      
         Kantaja: Espanjan kuningaskunta (asiamies: asianajaja M. García-Valdecasas Dorrego)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 18.3.2019 annetun Euroopan komission päätöksen
               
            
                  —
               
               
                  velvoittamaan vastaajana olevan toimielimen korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Nyt esillä oleva kanne koskee Kosovon kansallisen sääntelyviranomaisen osallistumisesta Euroopan sähköisen viestinnän sääntelyviranomaisten yhteistyöelimen toimintaan 18.3.2019 annettua komission päätöstä. (1)
      
      Kantaja vetoaa kanteensa tueksi kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu Euroopan sähköisen viestinnän sääntelyviranomaisten yhteistyöelimen (BEREC) ja BERECin tukiviraston (BEREC-virasto) perustamisesta, asetuksen (EU) 2015/2120 muuttamisesta ja asetuksen (EY) N:o 1211/2009 kumoamisesta 11.12.2018 annetun Euroopan parlamentin ja neuvoston asetuksen (EU) N:o 2018/1971 (2) 35 artiklan rikkomiseen siltä osin kuin kyseisen artiklan mukaan kolmansien maiden sääntelyviranomaiset voivat osallistua ainoastaan sääntelyneuvoston, työryhmien ja hallintoneuvoston toimintaan.
               
            
                  2)
               
               
                  Toinen kanneperuste, joka perustuu asetuksen (EU) N:o 2018/1971 35 artiklan rikkomiseen siltä osin kuin Kosovon sääntelyviranomaisen osallistumisesta BERECiin ei ole tehty sopimusta.
               
            
                  3)
               
               
                  Kolmas kanneperuste, joka perustuu asetuksen (EU) N:o 2018/1971 35 artiklan rikkomiseen siltä osin kuin Euroopan komissio ei ole noudattanut menettelyä, joka koskee kolmansien maiden sääntelyviranomaisten osallistumista BERECiin. Se on lisäksi päättänyt sellaisen säädöksen antamisesta ilman mitään oikeusperustaa, jolla luodaan oikeudellisia velvoitteita kolmansiin nähden, ilman, että sille olisi tähän annettu erityistä toimivaltaa.
               
            
         (1)  EUVL 2019, C 115, s. 26.
      
         (2)  EUVL 2018, L 321, s. 1.